text: Kongelig glans over festival
  15 august 2012 kl. 15.50
  Prinsesse Marie vil som protektor kaste kongelig glans over åbningen af årets Vadehavsfestival fra 30. august til 2. september.
  Festivalen arrangeres for tredje år i træk af Kulturregion Vadehavet.
  - Som protektor er prinsesse Marie med til at anerkende og understrege betydningen af Vadehavsfestivalen, siger formanden for Kulturregion Vadehavet, Lisbet Rosendahl.
  Gennem 11 arrangementer fortolker festivalen Vadehavsområdets unikke kultur og natur. Kunstnere fra ind- og udland medvirker til at beskrive regionens særpræg.
  Åbnings-arrangementet finder sted 30. august i Tønder Kulturhus, hvor omkring 400 indbudte elever fra folkeskoler og efterskoler i Tønder Kommune overværer festlighederne.
  Ved åbningen vises en multimedieforestilling om mennesker og natur i det kystnære område gennem tiderne.
  - Vi glæder os til den festlige begivenhed og er stolte over, at prinsesse Marie vil gøre os den ære at slå tonen an til dette års festival, understreger Lisbet Rosendahl.
  Se programmet.
  